Tonje Skinnarland

Tonje Skinnarland (født 1967) er en norsk tidligere offiser.

Skinnarland er generalmajor og har vært sjef for Luftforsvaret. I juni 2021 ble hun utnevnt til sjef for operasjoner i Forsvarsstaben og tiltrådte i stillingen i august samme år. Hun sluttet i Forsvaret i januar 2025, etter 37 år.

 Karriere 
Skinnarland vant Norsk Aero Klubbs kårde som beste elev ved Luftkrigsskolen i 1994.

Hun var fra 2014 til 2016 overadjutant fra Luftforsvaret hos Hans Majestet Kongen.Offisielt fra statsråd 16. september 2016, besøkt 3. november

Da hun i 2016 tiltrådte som stabssjef i Luftforsvaret ble hun forsvarsgrenens første kvinnelige brigader. Etter generalmajor Per-Egil Ryggs død i 2016 fungerte Skinnarland midlertidig som sjef for Luftforsvaret fra 24. oktober 2016, før hun i februar 2017 formelt ble innsatt i stillingen som «Sjef Luftforsvaret». Hun ble dermed Luftforsvarets første kvinnelige øverste sjef, og den første sjefen for Luftforsvaret som ikke var flyger. 

Hun ble i 2021 beordret til tjeneste som sjef for operasjonsavdelingen i Forsvarsstaben. Skinnarland har gått Forsvarets stabsskole og Forsvarets høgskoleCV, Forsvaret.no, besøkt 11. desember 2016 , og har vært luftvingsjef 130 Luftving (stasjonsjef Luftforsvarets stasjon Mågerø).Ny stabssjef i Luftforsvaret  Luftforsvaret 4. mars 2016, besøkt 3. november 2016 

Utmerkelser
Skinnarland har mottatt følgende dekorasjoner:
 Forsvarsmedaljen med laurbærgren
 Kong Harald Vs jubileumsmedalje 1991–2016
 Forsvarsmedaljen med stjerne
 Forsvarets medalje for internasjonale operasjoner
 Luftforsvarets vernedyktighetsmedalje med tre stjerner
 Kommandør av Viesturs orden
 NATO-medaljen for Kosovo
 Norges Forsvarsforenings verneidrettsmedalje med stjerne

Referanser

Kategori:Offiserer i Luftforsvaret
Kategori:Generalinspektør for Luftforsvaret
Kategori:Norske generalmajorer
Kategori:Personer fra Moss kommune